JOBJ40GXA0 Szexualitás és bűnözés

Tantárgyjegyző: Dr. Tamási Erzsébet

Oktatás célja:

A nemi élet szabadsága és a nemi erkölcs elleni bűncselekmények társadalmi, erkölcsi és kriminológiai hátterének bemutatása és elemzése**.**

Tantárgy tartalma:

A speciális kollégium során az emberi viselkedést alapvetően meghatározó két ösztönalapú hajtóerő, az agresszió és a szexualitás kontrolljának megjelenési formáival ismerkedhet meg a hallgató. A nemi bűncselekmények megértéséhez az emberi szexuális viselkedés ismerete szükséges. Annak a folyamatnak a feltárása, amely kultúra függő és meghatározza egy adott társadalom szexuális kontrollrendszerét, a kötelező, az elfogadott vagy éppen tiltott magatartások megjelenési formáinak változásait és mindennek okait és következményeit.

A szexuális viselkedés magában foglalja a „normális” szexualitás, a szexuális devianciák, a szexuális rendellenességek és a szexuális bűncselekmények fogalmát, amelyek időben, térben különböznek és átfedhetik egymást. A foglalkozások során a szexuális magatartások (jogi és erkölcsi) informális és formális szabályozásának és a mindennapi életben való ellentmondásainak bemutatására és megbeszélésére kerül sor.

Követelmények:

 a kurzuson való intenzív részvétel és szóbeli beszámoló.

Ajánlott irodalom:

**Buda Béla:** A szexuális viselkedés. *Animula, 2002* ISBN: 963 808 941 5

**Rózsa János:** Szexuális bűnözés, *KJK, 1977*

**Szomora Zsolt:** A nemi bűncselekmények alapkérdései. *Rejtjel, 2009*

**Tamási E:** Tiltás vagy támogatás. A prostitúció szabályozásának alternatívái. *Magyar Jog, 2012/6.sz.*

**Virág György:** Miért erőszakolják meg a férfiak a nőket. *Kriminológiai Tanulmányok, 2013, 50.sz. 225-244.o.*